Susana Serrano

Susana Serrano Gazteluurrutia (Elorrio, Bizkaia, 1969ko maiatzaren 19a) bizkaitar legelari, unibertsitateko irakaslea eta bake-epailea da.

Gaur egun, Finantza eta Tributu Zuzenbideko irakasle agregatua da Euskal Herriko Unibertsitatean (EHU). Ekonomia Itunaren (Araba, Bizkaia eta Gipuzkoa) eta Ekonomia Hitzarmenaren (Nafarroa) sisteman aditua da.

Horrez gain, Berrizeko Bake Epailea da.

 Bizitza 

Aita, Agustin Serrano Fernández (Villahermosa, Ciudad Real, 1944 - Elorrio, Bizkaia, 2019), tornaria zen; ama, Maribel Gazteluurrutia Ezpeleta (Abadiño, Bizkaia, 1948), idazkaria ikasketez baina ezkondu eta lana utzita familia sortzeko. Zazpi seme-alaben artean zaharrena, lehenik. Elorrioko Ikastolan ikasi zuen eta gero Durangoko Fray Juan de Zumarraga Institutuan.

Zuzenbidean lizentziatu zen Deustuko Unibertsitatean, EAEko Zuzenbide Autonomikoan eta Euskal Zuzenbide Foralean espezializazioarekin.

Euskal Herriko Unibertsitatean doktoratu zen 2010ean "El Concierto Económico Vasco ante el juez comunitario: la judicialización de las Normas Forales Tributarias en el ámbito europeo. Situación vigente y perspectivas de futuro" tesiarekin, Javier Caño eta Juan Ignacio Ugartemendia Eceizabarrenak zuzenduta. Eusko Jaurlaritzak eta Herri Arduralaritzaren Euskal Erakundeak ematen duten «Jesús María Leizaola» saria jaso zuen (2011).

2005az geroztik Euskal Herriko Unibertsitateko unibertsitate-irakaslea da. Irakasle gisa, Finantza eta Zerga Zuzenbideko irakasgaien arduradun eta koordinatzaile izan da, baita praktika fiskala irakasgaiaren arduradun eta koordinatzaile ere. Gaur egun, Finantza eta Tributu Zuzenbideko irakasle agregatua da Euskal Herriko Unibertsitatean.

Aditua da Finantza eta Tributu Zuzenbidean, zerga-sistema orokorrean eta Ekonomia Itunaren (Araba, Bizkaia eta Gipuzkoa) eta Ekonomia Hitzarmenaren (Nafarroa) finantzaketa-sisteman.

2016an Serrano "Kontzertuaren Komunitatea - Gurea Kontzertua" plataforma sortu zuten sei fundatzaileetako bat izan zen, Pedro Luis Uriarte, Pilar Kaltzada, Guillermo Dorronsoro, Ines Anitua eta Jaime Balaguerrekin batera

Kontzertu ekonomikoari buruzko hitzaldi eta dibulgazio-txostenetan ere parte hartzen du Serranok. Kontzertuaren zabalkundean parte hartu du, besteak beste, Cenarrusa Foundation for Basque Culture (Boise, Idaho, AEB) ekimenean, Espainiako Senatuan eta beste hedabide batzuetan, hala nola irratian eta telebistan.

2022an Berrizko (Bizkaia) Bake Epaile titular izendatu zuen EAEko Auzitegi Nagusiak. Aurretik Elorrioko (Bizkaia) Bake Epailea izan zen.

 Bizitza pertsonala 
Gaur egun Durangon bizi da. Hiru seme-alaba ditu.

 Lanak 
Hainbat ikerketa esparru jorratu ditu, beti ere euskal sistemaren ikuspuntutik. 

 "Ekonomia Ituna: ulertzen ez den bereizketa eta sortzen dituen ikusezinak", Zergak: gaceta tributaria del País Vasco,  1133-5130, Zkia 44, 2012, 71-86 orr.
"Tributu foru arauen inguruko gatazkak. Autonomia Erkidegoen finantzaketa orokorra eta foralaren arteko ezberdintasunetik eratorritako arazoak", Eleria: Euskal Herriko legelarien aldizkaria,  1137-1951, Zkia. 23, 2012, 5-19 orr.
 "Foru Ogasunak: Ekonomi Itunaren kudeaketan 30 urte etorkizunari begira (1981-2011)" Kongresuari buruzko kronika. (2011)
 "Pluralismo cultural, pluralismo jurídico y culturas jurídicas. El Concierto Económico como hecho diferencial no entendido", Inguruak: Soziologia eta zientzia politikoaren euskal aldizkaria = Revista vasca de sociología y ciencia política,  0214-7912, Zkia 57-58, 2014, 2496-2507 orr.
 La confianza legítima en la recuperación de ayudas de estado en el caso de las "vacaciones fiscales vascas"", Revista Vasca de Administración Pública. Herri-Arduralaritzako Euskal Aldizkaria, 0211-9560, Zkia 99-100, 2014 (Ale berezia, omenaldia: Homenaje a Demetrio Loperena y Ramón Martín Mateo), 2723-2757 orr.
 "La incidencia de las ayudas de Estado en las cooperativas vascas", Revista vasca de economía social = Gizarte ekonomiaren euskal aldizkaria,  1698-7446, Nº. 7, 2011, págs. 111-153
Autonomía financiera foral en el ámbito de la Unión Europea: la cuestión resuelta de las Normas Forales tributarias y las ayudas de Estado", Libertades comunitarias, autonomía tributaria y medio ambiente / coord. por Gemma Patón García, 2015,  ISBN: 978-84-454-3024-8, orr. 399-436.
"David frente a Goliat: los Territorios Históricos vascos más allá de sus fronteras (fiscales)", Estatu-Nazioen Baitako Nazioak: Naziogintza Kulturala Eta Politikoa, Gaur Egungo Europan / Joseba Agirreazkuenaga Zigorraga (ed. lit.), Eduardo José Alonso Olea (ed. lit.), 2014,  978-84-15706-20-5, orr.. 439-454.

 Dibulgazioa 
 Boise (Idaho), "The Basque Economic Agreement and New Governance Possibilities (or impossibilities)”, in, Democratic Models of Political Structures: Old Europe, the Pioneer west and Idaho-Bizkaian Comparisons”, Symposium, Cenarrusa Fundation for Basque Culture and the Frank Church Institute together with the Government of the Historic territory of Bizkaia, Basque Country, Idaho State Capitol building, Boise, Idaho, 8 y 9 de septiembre 2011.

 Gernikako Batzar nagusietan, espainiar senatarientzat antolatutako Diálogo-Seminario taller sobre “Derechos Históricos y Concierto Económico” para senadores, Juntas Generales de Bizkaia, Gernika, 2018ko apirilaren 12an .
 Eusko Legebiltzarra (2014), Kontzertu Ekonomikoa. Iragana, orainaldia eta geroa (Kontzertu Ekonomikoari buruzko I. mintegia), Vitoria-Gasteiz, 2014ko urtarrilak 27-29. Publikatuta.
En jake (EITB) (2019.11.26), 
Onda Vasca, (2018.02.18) "Las claves del Concierto Económico", 
Gure Esku Dago, Elorrio (2018.05.02), "Kontzertu Ekonomikoa: mugarri ala akuilu?"

 Sariak 

 Jesus Maria Leizaola Saria, 2011

 Erreferentziak 

 Ikus, gainera 

 Katixa Etxebarria
 Goizeder Otazua

 Kanpo estekak 

 https://ekoizpen-zientifikoa.ehu.eus/investigadores/125475/detalle

Kategoria:Elorriotarrak
Kategoria:Euskal Herriko legelariak
Kategoria:Emakume legelariak
Kategoria:Euskal Herriko Unibertsitateko irakasleak